text: Politihunde finder efterlyst pige fra institution i god behold
  27 marts 2018 kl. 03.41
  En 15-årig pige, der forlod en institution i Haderslev mandag aften, er fundet i god behold, oplyser politiet.
  En 15-årig pige, der forlod en institution i Haderslev sidst på eftermiddagen, er fundet i god behold af politiets hundepatrulje.
  Det skriver Syd- og Sønderjyllands Politi, der mandag aften valgte at efterlyse pigen kort før klokken 22, da ingen havde set hende, siden hun forlod stedet omkring klokken 18.
  Pigen er 160 centimeter høj, har skulderlangt hår og bærer briller. Hun er iført lilla jakke og mørke bukser, lød beskrivelsen i efterlysningen.
  Det er ikke første gang, at den 15-årige forlader institutionen, fortalte vagtchef Ivan Gohr Jensen.
  Men det, der gav anledning til bekymring var, at det ikke var muligt at finde pigen, som man normalt godt kan rimelig hurtigt. 
  Det fik politiet og personalet på den institution, som hun forsvandt fra, til at blive bekymrede. 
  Men ikke længe efter, at politiet valgte at efterlyse pigen, er hun tilbage i god behold. 
  Institutionen ligger i Vilstrup ved Haderslev.
  Bekymring for en 15 årig pige, der sidst på eftermiddagen har forladt en institution i Haderslev. Pigen er 15 år, 160 cm høj, lyst skulderlangt hår og bærer briller. Iført lilla jakke og mørke bukser. Set pigen ring 114. #politidk
  
  